text: Se video: Væltet lastbil spærrer Sønderjyske Motorvej
  14 september 2014 kl. 09.57
  En væltet lastbil spærrer Sønderjyske Motorvej i nordgående retning. Lastbilen er væltet 100 meter syd for rastepladsen Oksekær Øst.
  Bilister der skal nordpå via den Sønderjyske Motorvej, kan godt begynde at finde tålmodigheden frem af handskerummet. En væltet lastbil spærrer motorvejen i alle nordgående spor. Politiet forsøger at lede bilisterne væk via Tøndervej.
  Lastbilchaufføren er kommet tilskade, men politiet kan på nuværende tidspunkt ikke sige, hvor alvorligt det er. De ved heller ikke endnu, hvilken last der befinder sig i den væltede lastbil.
  - Det er en soloulykke, hvor lastbilen kører ud i rabatten, svinger tilbage og vælter, siger vagthavende hos Syd- og Sønderjyllands Politi til TV SYD.
  Politiet kan endnu ikke sige, hvor lang tid der vil gå, før vejen er åben igen.
  
  Trafikuheldet skaber lange køer. (Varighed 16 sek.)
  
  E45 Sønderjyske motorvej nordgående er genåbnet i et spor efter tidl. at have været lukket helt efter &lt;75&gt; Bov.
  
  E45 Sønderjyske motorvej er spærret i nordgående retning efter &lt;74&gt; ifm. uheld. Trafikken ledes fra ved &lt;75&gt; Bov. Der er ingen tidshorisont.
  
  